ლალი სადაღაშვილმა და მისმა ქმარმა რასულა ქევხიშვილმა საწარმო “ნერბი” 2014 წელს დააფუძნეს. მათ ამის შესაძლებლობა ევროკავშირის 8 000 ლარის მოცულობის გრანტმა მისცა პროგრამიდან “ტრადიციული რეწვის პერსპექტივა საქართველოში”. ამ დაფინანსებით მათ ოთახის გარემონტება შეძლეს, ასევე მაგიდა, სკამები და საჭირო აღჭურვილობა იყიდეს. ლალი, რომელიც 16 წელია ტრადიციული რეწვის მიმართულებით მუშაობს, ამბობს, რომ ევროკავშირის პროექტიდან მიღებულმა დაფინანსებამ დიდი ხნის სურვილი აუსრულა.